โฆษก ศบค. ระบุ วันนี้พบผู้ติดเชื้อเพิ่ม 17 คน กลับจากต่างประเทศ ขณะที่เตรียมผ่อนปรนระยะที่ 4 เปิดโรงเรียน จัดคอนเสิร์ต และอาบอบนวด
โฆษก ศบค. ระบุ วันนี้พบผู้ติดเชื้อเพิ่ม 17 คน กลับจากต่างประเทศ ขณะที่เตรียมผ่อนปรนระยะที่ 4 เปิดโรงเรียน จัดคอนเสิร์ต และอาบอบนวดนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ติดเชื้อเพิ่ม 17 คน รวมมีผู้ป่วยสะสม 3,101 คน หายป่วยแล้ว 2,968 คน อยู่ระหว่างการรักษา 75 คน และไม่มีผู้เสียชีวิตเพิ่ม รวมผู้เสียชีวิตสะสมอยู่ที่ 58 คน สำหรับผู้ที่ติดเชื้อเพิ่ม 17 คน เป็นคนไทยที่เดินทางกลับจากต่างประเทศและอยู่ในสถานกักกันของรัฐบาลทั้งหมด โดยแบ่งเป็นผู้ที่เดินทางกลับจากคูเวต 13 คน เป็นชาย 12 คน อายุระหว่าง 31 - 56 ปี และหญิง 1 คนอายุ 44 ปี  เดินทางกลับจากการ์ต้า 2 คนเป็นชายอายุ 24 ปี และหญิงอายุ 29 ปี จากประเทศซาอุดิอาระเบีย 2 คน เป็นชายอายุ 28 และ 29 ปีขณะเดียวกันวันนี้ได้มีการประชุม ศบค. ชุดเล็ก โดยให้สถานประกอบการต่างๆ เสนอแนวทางมาตรการควบคุมโรคและป้องกันการแพร่ระบาด เพื่อพิจารณาหาแนวทางที่เหมาะสมร่วมกัน เนื่องจากเป็นเรื่องละเอียดอ่อน ต้องมองให้หลายมิติ ซึ่งพร้อมที่จะรับฟังข้อมูลจากทุกภาคส่วน นอกจากนี้ที่ประชุมยังกำชับให้เจ้าหน้าที่ประจำด่านชายแดนทั่วประเทศ ปรับการทำงานให้รวดเร็วยิ่งขึ้นในการคัดกรองผู้ที่ผ่านเข้าออก เพื่อลดความแออัดของประชาชนสำหรับประเภทกิจการและกิจกรรมที่จะผ่อนปรนในระยะต่อไป ได้แก่ โรงเรียน สถาบันการศึกษา การถ่ายทำภาพยนตร์ สนามกีฬา โรงยิม สถานที่ออกกำลังกาย สถานรับเลี้ยงเด็กและดูแลผู้สูงอายุ อุทยานแห่งชาติ การจัดคอนเสิร์ต event การแสดงสินค้า (พื้นที่เกิน 20,000 ตารางเมตร) ศูนย์วิทยาศาสตร์เพื่อการศึกษา ชายหาด ชายทะเล สถานบันเทิง คาราโอเกะ ห้องประชุม สวนสนุก สวนน้ำ สนามเด็กเล่น ร้านเกมส์ และสถานอาบอบนวด